# José María Callejón Bueno

José María Callejón Bueno (Motril, 11 de febrer de 1987) és un futbolista andalús, que juga com a davanter al Marbella Fútbol Club. És germà bessó del també futbolista Juan Miguel Callejón Bueno.

## Biografia

El jugador va fer el salt al futbol d'elit al Reial Madrid Castella al maig de 2007, en què va jugar 4 partits en aquella temporada. La següent, la 2007-08, va participar en 37 partits i va marcar 21 gols, cosa que li suposà ser el màxim golejador de la Segona Divisió B. Després d'aquest èxit i en finalitzar la temporada, el futbolista va firmar un contracte de quatre temporades amb el RCD Espanyol.
Donat el seu bon rendiment amb el conjunt blanc-i-blau, el Reial Madrid va mostrar el seu interès a reincorporar-lo durant l'any 2011, fent oficial el seu fitxatge el 22 de maig. Va debutar amb el primer equip madrileny el 16 de juliol a un amistós contra Los Angeles Galaxy a Califòrnia, marcant el primer gol del partit en la victòria del Madrid per 4 gols a 1.
El juliol de 2013 el Reial Madrid i l'SSC Napoli varen arribar a un acord pel traspàs del jugador al club italià, per uns deu milions d'euros, i amb un contracte per quatre temporades.

### Selecció espanyola

Callejón va debutar a la selecció espanyola sub-21 al 25 de març de 2008, contra el Kazakhstan. Va jugar 46 minuts en el terreny de joc i va marcar un dels cinc gols del partit, en què Espanya va guanyar.

## Estadístiques

    Actualitzades a 25 de juny del 2013.
| Club | Temporada | Lliga | Lliga | Lliga | Copa$^1$ | Copa$^1$ | Copa$^1$ | Europa | Europa | Europa | Total | Total | Total |
| Club | Temporada | Partits | Gols | Assists | Partits | Gols | Assists | Partits | Gols | Assists | Partits | Gols | Assists |
| Reial Madrid Castella | 2006–07 | 4 | 0 | — | — | — | — | — | — | — | 4 | 0 | — |
| Reial Madrid Castella | 2007–08 | 37 | 21 | — | — | — | — | — | — | — | 36 | 21 | — |
| Reial Madrid Castella | Total | 41 | 21 | — | — | — | — | — | — | — | 40 | 21 | — |
| RCD Espanyol | 2008–09 | 24 | 2 | 0 | 6 | 2 | 0 | 0 | 0 | 0 | 30 | 4 | 0 |
| RCD Espanyol | 2009–10 | 36 | 2 | 4 | 1 | 0 | 0 | 0 | 0 | 0 | 37 | 2 | 4 |
| RCD Espanyol | 2010–11 | 37 | 6 | 10 | 2 | 0 | 0 | 0 | 0 | 0 | 39 | 6 | 10 |
| RCD Espanyol | Total | 97 | 10 | 14 | 9 | 2 | 0 | 0 | 0 | 0 | 106 | 12 | 14 |
| Reial Madrid CF | 2011–12 | 25 | 5 | 0 | 6 | 3 | 2 | 5 | 5 | 0 | 36 | 13 | 2 |
| Reial Madrid CF | 2012–13 | 30 | 3 | 5 | 7 | 2 | 0 | 4 | 2 | 0 | 41 | 7 | 5 |
| Reial Madrid CF | Total | 55 | 8 | 5 | 13 | 5 | 2 | 9 | 7 | 0 | 77 | 20 | 7 |
| Total a la seva carrera | Total a la seva carrera | 192 | 39 | 21 | 21 | 7 | 2 | 9 | 7 | 0 | 223 | 53 | 21 |
    $^1$Inclou també la Supercopa d'Espanya.

## Palmarès
### Reial Madrid

* 1 Primera divisió: 2011-12
* 1 Supercopa d'Espanya: 2012

### Napoli

* 2 Coppa Italia: 2013–14, 2019-20
* 1 Supercoppa Italiana: 2014

## Referències

* ↑ «El Madrid ficha a Callejón» (en castellà). As.com. [Consulta: 4 maig 2011].
* ↑ «El Reial Madrid confirma el fitxatge de l'espanyolista José Callejón». 3cat24.cat.
* ↑ «El Reial Madrid s'estrena amb golejada davant Los Angeles Galaxy (1-4)». 3cat24.cat, 17-07-2011. [Consulta: 17 juliol 2011].
* ↑ «El Reial Madrid i el Nàpols confirmen el traspàs de Callejón». 324.cat, 11-07-2013.
* ↑ «Callejón ya es nuevo jugador del Nápoles» (en castellà). Marca, 11-07-2013. [Consulta: 12 juliol 2013].

## Enllaços externs

* «Perfil i estadístiques de José Callejón» (en alemany). Transfermarkt.de.